wannaphong/clean_thaiwikipedia huggingface dataset:
# โรงพยาบาลมหาวิทยาลัย
โรงพยาบาลมหาวิทยาลัย เป็นโรงพยาบาลในมหาวิทยาลัยและโรงเรียนแพทย์ของสถาบันแพทยศาสตร์ในประเทศไทย ซึ่งส่วนใหญ่สังกัดกระทรวงการอุดมศึกษา วิทยาศาสตร์ วิจัยและนวัตกรรม โดยเป็นศูนย์บริการทางการแพทย์ระดับตติยภูมิขั้นสูงที่มีขีดความสามารถในการให้บริการและมีความพร้อมในการรักษาสูงสุด เนื่องจากเป็นโรงพยาบาลเพื่อการเรียนการสอนสำหรับผลิตบุคลากรทางด้านการแพทย์ และเป็นโรงพยาบาลสำหรับการค้นคว้าวิจัยต่าง ๆ
รายชื่อโรงพยาบาลมหาวิทยาลัยในประเทศไทย
 โรงพยาบาลและศูนย์การแพทย์ในมหาวิทยาลัยที่เป็นสถาบันผลิตแพทย์ 
 โรงพยาบาลศิริราช  คณะแพทยศาสตร์ศิริราชพยาบาล มหาวิทยาลัยมหิดล
ศูนย์การแพทย์กาญจนาภิเษก คณะแพทยศาสตร์ศิริราชพยาบาล มหาวิทยาลัยมหิดล
 โรงพยาบาลมหาราชนครเชียงใหม่ คณะแพทยศาสตร์ มหาวิทยาลัยเชียงใหม่
 โรงพยาบาลจุฬาลงกรณ์ สภากาชาดไทย โดยความร่วมมือกับคณะแพทยศาสตร์ จุฬาลงกรณ์มหาวิทยาลัย
 โรงพยาบาลพระมงกุฎเกล้า กรมแพทย์ทหารบก กองทัพบก โดยความร่วมมือกับวิทยาลัยแพทยศาสตร์พระมงกุฎเกล้า
 โรงพยาบาลรามาธิบดี คณะแพทยศาสตร์โรงพยาบาลรามาธิบดี มหาวิทยาลัยมหิดล
โรงพยาบาลรามาธิบดีจักรีนฤบดินทร์ คณะแพทยศาสตร์โรงพยาบาลรามาธิบดี มหาวิทยาลัยมหิดล
 โรงพยาบาลวชิรพยาบาล คณะแพทยศาสตร์วชิรพยาบาล มหาวิทยาลัยนวมินทราธิราช
 โรงพยาบาลศรีนครินทร์ คณะแพทยศาสตร์ มหาวิทยาลัยขอนแก่น
 โรงพยาบาลธรรมศาสตร์เฉลิมพระเกียรติ  มหาวิทยาลัยธรรมศาสตร์
 ศูนย์การแพทย์สมเด็จพระเทพรัตนราชสุดาฯ สยามบรมราชกุมารี คณะแพทยศาสตร์ มหาวิทยาลัยศรีนครินทรวิโรฒ
ศูนย์การแพทย์ปัญญานันทภิกขุ ชลประทาน มหาวิทยาลัยศรีนครินทรวิโรฒ
 โรงพยาบาลมหาวิทยาลัยนเรศวร คณะแพทยศาสตร์ มหาวิทยาลัยนเรศวร
 โรงพยาบาลสงขลานครินทร์ คณะแพทยศาสตร์ มหาวิทยาลัยสงขลานครินทร์
 โรงพยาบาลมหาวิทยาลัยเทคโนโลยีสุรนารี สำนักวิชาแพทยศาสตร์ มหาวิทยาลัยเทคโนโลยีสุรนารี
 โรงพยาบาลกัลยาณิวัฒนาการุณย์ คณะแพทยศาสตร์ มหาวิทยาลัยนราธิวาสราชนครินทร์
โรงพยาบาลสุทธาเวช คณะแพทยศาสตร์ มหาวิทยาลัยมหาสารคาม
 โรงพยาบาลมหาวิทยาลัยอุบลราชธานี วิทยาลัยแพทยศาสตร์และการสาธารณสุข มหาวิทยาลัยอุบลราชธานี
 โรงพยาบาลมหาวิทยาลัยบูรพา คณะแพทยศาสตร์ มหาวิทยาลัยบูรพา
โรงพยาบาลศูนย์การแพทย์มหาวิทยาลัยแม่ฟ้าหลวง สำนักวิชาแพทยศาสตร์ มหาวิทยาลัยแม่ฟ้าหลวง
โรงพยาบาลศูนย์การแพทย์มหาวิทยาลัยวลัยลักษณ์ มหาวิทยาลัยวลัยลักษณ์
 โรงพยาบาลมหาวิทยาลัยพะเยา คณะแพทยศาสตร์ มหาวิทยาลัยพะเยา
โรงพยาบาลจุฬาภรณ์ วิทยาลัยวิทยาศาสตร์การแพทย์เจ้าฟ้าจุฬาภรณ์ ราชวิทยาลัยจุฬาภรณ์
โรงพยาบาลมหาวิทยาลัยเกษตรศาสตร์  คณะแพทยศาสตร์ มหาวิทยาลัยเกษตรศาสตร์

 โรงพยาบาลและศูนย์การแพทย์ในมหาวิทยาลัยที่ไม่ได้เป็นสถาบันผลิตแพทย์ 
โรงพยาบาลประเภทนี้เป็นสถานพยาบาลในมหาวิทยาลัยที่ตั้งขึ้นเพื่อรองรับการบริการทางการแพทย์ทั่วไป และการแพทย์เฉพาะทาง รวมทั้งการค้นคว้าวิจัยต่าง ๆ โดยไม่ได้เป็นสถาบันหลักในการทำการเรียนการสอนของนิสิต และนักศึกษาแพทย์ ซึ่งมีดังนี้

 โรงพยาบาลเวชศาสตร์เขตร้อน คณะเวชศาสตร์เขตร้อน มหาวิทยาลัยมหิดล
 ศูนย์การแพทย์กาญจนาภิเษก  มหาวิทยาลัยมหิดล
ศูนย์การแพทย์มหิดลบำรุงรักษ์ มหาวิทยาลัยมหิดลวิทยาเขตนครสวรรค์ จังหวัดนครสวรรค์
โรงพยาบาลมหาวิทยาลัยแม่ฟ้าหลวง เชียงราย สำนักวิชาการแพทย์บูรณาการ มหาวิทยาลัยแม่ฟ้าหลวง
โรงพยาบาลมหาวิทยาลัยแม่ฟ้าหลวง กรุงเทพมหานคร สำนักวิชาเวชศาสตร์ชะลอวัยและฟื้นฟูสุขภาพ มหาวิทยาลัยแม่ฟ้าหลวง
 โรงพยาบาลสวนสุนันทา ภายใต้การกำกับดูแลของวิทยาลัยสหเวชศาสตร์ ร่วมกับวิทยาลัยพยาบาลและสุขภาพ มหาวิทยาลัยราชภัฏสวนสุนันทา วิทยาเขตสมุทรสงคราม
# วัดโพธาราม (อำเภอเสนางคนิคม)
วัดโพธาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเสนางคนิคม อำเภอเสนางคนิคม จังหวัดอำนาจเจริญ

วัดโพธาราม หรือ วัดบ้านตำแย เดิมชื่อ วัดศรีโพธิ์ไชย ตั้งวัดเมื่อ พ.ศ. 2364	ได้รับพระราชทานวิสุงคามสีมาเมื่อ พ.ศ. 2514 ขึ้นทะเบียนโบราณสถานเมื่อวันที่ 7 พฤศจิกายน 2548 เล่ม 122 ตอนพิเศษ 126ง สิ่งสำคัญได้แก่ ศาลาการเปรียญ หรือหอแจก

หอแจกเป็นอาคารรูปสี่เหลี่ยมผืนผ้า มีขนาดกว้าง 12.68 เมตร ยาว 15.40 เมตร สูงประมาณ 8.90 เมตร พื้นยกต่างระดับสูงประมาณ 0.90 เมตร มีมุขยื่นคลุมบันไดด้านหน้า (ทิศใต้) ซึ่งเป็นทางขึ้น  มีบันไดสร้างต่อเติมขึ้นอีก ทางด้านทิศตะวันตก และทิศตะวันออก โครงสร้างส่วนใหญ่เป็นไม้เนื้อแข็ง เช่น เสาไม้ตะเคียนทองถากให้กลมเรียว คาน ตง พื้น และฝาเป็นไม้เนื้อแข็ง หลังคาปีกนกคลุมทั้ง 4 ด้าน ส่วนบนเป็นทรงมะนิลา วัสดุมุงหลังคาเป็นสังกะสี หน้าบันเป็นปิดด้วยไม้กระดานเรียงตามแนวนอน ผนังด้านข้าง (ทิศตะวันออกและทิศตะวันตก) ช่วงยกพื้นต่างระดับมีฝากั้นเว้นช่องหน้าต่างขนาดเล็ก ๆ (ป่องเอี่ยม) ข้างละช่อง ส่วนผนังด้านหลัง (ทิศเหนือ) มีฝาไม้กั้นตลอดแนว เว้นช่องหน้าต่าง (ป่องเอี่ยม) 5 ช่อง ฝากั้นมีลักษณะเด่นคือเป็นฝาสายบัวประกอบร่องตีนช้าง คือ เชิงล่างของฝาไม้เป็นลูกฟักแนวนอน ถัดจากลูกฟักขึ้นไปเป็นฝาไม้ลูกตั้ง นอกจากนี้ไม้ปั้นลมหรือตัวลำยองแกะสลักเป็นหนามเตย หรือลายวันแล่น (ใบระกา) มีขนาดอ้วนเตี้ยหรือสั้น
# อัลปราโซแลม
อัลปราโซแลม  มีชื่อการค้า เช่น แซแน็กซ์ (Xanax) เป็นต้น เป็นยาสงบประสาทออกฤทธิ์เร็วที่มีระยะเวลาปานกลางในกลุ่มไตรอะโซโลเบนโซไดอะเซพีน (TBZD) ซึ่งเป็นเบนโซไดอะเซพีนที่ผสมกับวงแหวนไตรอะโซล ยานี้ใช้กันมากที่สุดในการรักษาโรควิตกกังวลในระยะสั้น โดยเฉพาะอย่างยิ่งโรคตื่นตระหนกหรือโรควิตกกังวลไปทั่ว (GAD) โดยทั่วไปเมื่อใช้รักษา GAD อาการจะดีขึ้นภายในหนึ่งสัปดาห์ ส่วนที่ใช้อื่น เช่น รักษาภาวะคลื่นไส้ที่เกิดจากเคมีบำบัด ร่วมกับการรักษาอื่น ปกติอัลปราโซแลมให้กินทางปาก

ผลข้างเคียงของยาที่พบทั่วไป มีตั้งแต่ง่วง ซึมเศร้า ปวดศีรษะ รู้สึกเพลีย ปากแห้ง และมีปัญหาเรื่องความจำ ผลการทำให้สงบและอ่อนเพลียของยาบางส่วนอาจดีขึ้นภายในไม่กี่วัน เนื่องจากยานี้มีความกังวลว่าจะถูกนำไปใช้ในทางที่ผิด บางที่จึงไม่แนะนำให้ใช้อัลปราโซแลมเป็นยารักษาโรคตื่นตระหนกเป็นยาตัวแรก อาการถอนยาหรือกลับมาป่วยซ้ำอาจเกิดขึ้นได้ถ้าปริมาณยาลดลงกระทันหัน ในการรักษาจึงอาจต้องค่อย ๆ ลดปริมาณยาโดยใช้เวลาหลายสัปดาห์หรือเดือน ความเสี่ยงที่พบน้อยอื่น เช่น ฆ่าตัวตาย และมีความเสี่ยงเสียชีวิตจากทุกสาเหตุเพิ่มขึ้น 2 เท่าเทียบกับผู้ไม่ได้รับยา อัลปราโซแลมออกฤทธิ์ผ่านตัวรับ GABAA เช่นเดียวกับยากลุ่มเบนโซไดอะเซพีนอื่น

มีการจดสิทธิบัตรอัลปราโซแลมในปี 1971 และได้รับอนุมัติให้ใช้ทางการแพทย์ในสหรัฐในปี 1981 อัลปราโซแลมเป็นสารควบคุมตามตารางรายการ 4 (ของรัฐบัญญัติสารควบคุม) และเป็นยาที่มีการใช้ในทางที่ผิดบ่อย ทั้งนี้ ยาดังกล่าวมีอยู่เป็นยาสามัญ ในปี 2019 ยานี้เป็นยาที่ถูกสั่งจ่ายมากที่สุดเป็นอันดับที่ 41 ในสหรัฐ โดยมีการสั่งจ่ายกว่า 17 ล้านครั้ง

 เชิงอรรถ
# เฮจิโมโนงาตาริเอมากิ
เฮจิโมโนงาตาริเอมากิ  เป็นหรือเอมากิ (ม้วนกระดาษภาพวาดเล่าเรื่องราว) จากช่วงครึ่งหลังของคริสตศตวรรษที่ 13 ในยุคของประวัติศาสตร์ญี่ปุ่น (ค.ศ. 1185–1333) เฮจิโมโนงาตาริเอมากิเป็นเอกสารตัวเขียนสีวิจิตรที่เล่าเหตุการณ์ของกบฏปี (ค.ศ. 1159–1160) ซึ่งเป็นความขัดแย้งระหว่างตระกูล กับตระกูล กบฏปีเฮจิเป็นหนึ่งในต้นเหตุของความขัดแย้งในวงกว้างมากขึ้นซึ่งพัฒนากลายเป็นสงคราม (ค.ศ. 1180–1185) ระหว่างคู่สงครามเดิม

ทั้งกวีและผู้อุปถัมภ์ของงานนี้นั้นไม่เป็นที่ทราบ และคาดการณ์ว่าผลงานนี้ใช้เวลาหลายทศวรรษในการผลิต ในปัจจุบันชุดภาพดั่งเดิมเหลืออยู่เพียงแค่ชุดภาพสามชุดกับเศษชิ้นส่วนของชุดภาพชุดที่สี่เท่านั้น ซึ่งอยู่ในการครอบครองของพิพิธภัณฑ์วิจิตรศิลป์ (บอสตัน) พิพิธภัณฑ์ศิลปะ และพิพิธภัณฑสถานแห่งชาติโตเกียว 

สงครามกลางเมืองแย่งชิงความเป็นใหญ่ในญี่ปุ่นในปลายยุค จบลงด้วยชัยชนะของตระกูลมินาโมโตะในสงคราม ซึ่งมีผลอย่างมากต่อประวัติศาสตร์ญี่ปุ่นต่อมา ตระกูลมินาโมโตะถูกวาดลงผลงานศิลปะมากมาย รวมถึงซึ่งมีอิทธิพลอย่างมากกับขบวนการศิลปะจนถึงปัจจุบัน

ภาพวาดในงานนี้ถูกวาดตามลักษณะของ ซึ่งมาความโดดเด่นทั้งในความพลิ้วไหวของเส้นและตัวละคร สีที่ฉูดฉาด รวมถึงลักษณะแรงกระตุ้นของตัวละครที่สมจริงตามแบบศิลปะยุคคามากูระ ความโหดร้าย ความป่าเถื่อน และการสังหารหมู่ถึงวาดออกมาโดยไม่มีการลดทอน ในภาพม้วนหลายม้วน ได้มีการประพันธ์ข้อความเป็นบทนำของภาพวาดเพื่อกระตุ้นความรู้สึกของความเป็นมหากาพย์โศกนาฏกรรม ตัวอย่างเช่นข้อความในม้วนภาพตอนเพลิงไหม้พระราชวังนั้นถูกศึกษาโดยนักประวัติศาสตร์ศิลปะอย่างลึกซึ้ง

ดูเพิ่ม
สมบัติแห่งชาติญี่ปุ่น

แหล่งอ้างอิง
เชิงอรรถ

บรรณานุกรม

 
 
 
 
 
 
 
 
 
 
 
 
 
 

แหล่งข้อมูลอื่น
# ตำรวจนครลอนดอน
ตำรวจนครลอนดอน  เป็นกองกำลังตำรวจที่มีอำนาจในการบังคับใช้กฎหมายและดูแลความเรียบร้อยภายในเขตนครลอนดอน ซึ่งก่อตั้งขึ้นตามพระราชบัญญัติตำรวจนครลอนดอน ค.ศ. 1839 (City of London Police Act 1839) ปัจจุบันมีกองบัญชาการตั้งอยู่ที่ศาลากลางกิลด์ฮอล และมีสถานีตำรวจสองแห่งตั้งอยู่ที่บิชอปสเกทและวูดสตรีต

ตำรวจนครลอนดอนนับเป็นกองกำลังที่มีขนาดเล็กที่สุดในอังกฤษและเวลส์ โดยกองกำลังตำรวจที่มีอำนาจในการบังคับใช้กฎหมายและดูแลความเรียบร้อยภายในเขตเกรเทอร์ลอนดอนทั้งหมดนอกเหนือไปจากเขตนครลอนดอนคือสำนักงานตำรวจนครบาล ซึ่งเป็นองค์กรที่ใหญ่กว่า
# คังคุพาอี กาฐิยาวาฑี
คังคุพาอี หรชีวนทาส (อักษรโรมัน: Gangubai Harjeevandas) หรือ คังคุพาอี โกเฐวาลี (Gangubai Kothewali) หรือ คังคุพาอี กาฐิยาวาฑี (Gangubai Kathiyawadi) หรือในชื่อ “คังคุไบ” เป็นนักเคลื่อนไหวทางสังคม, โสเภณี และแม่เล้าประจำซ่องในย่านกมาฐีปุราในมุมไบในช่วงทศวรรษ 1960 คังคุบาอีมีส่วนร่วมมากในการพัฒนาความเป็นอยู่ที่ดีของโสเภณีและเด็กกำพร้า เธอค่อย ๆ ไต่เต้าจากการเป็นโสเภณีสู่การเปิดซ่องของตนเอง รวมถึงได้เรียกร้องให้เกิดการเปลี่ยนแปลงกฎหมายเพื่อสิทธิของโสเภณี โดยเรื่องราวของเธอเคยถูกนำเสนอในภาพยนตร์ชีวประวัติเรื่อง หญิงแกร่งแห่งมุมไบ นำแสดงโดย อาลิยา ภัฏฏ์

ชีวประวัติ
คังคุพาอีถูกคู่รักของเธอที่ชื่อว่า รัมณิก ลาล นำมาขายเป็นผู้ค้าประเวณีตั้งแต่วัยเยาว์ หลักจากที่พวกเขาหนีออกจากบ้านมายังบอมเบย์ เธอกลายมาเป็นที่รู้จักในนาม มาดามแห่งกมาฐีปุรา จากการเป็นแม่เล้าที่ทรงอิทธิพลในเมืองซึ่งมีเส้นสายในโลกมิจฉาชีพ และการขายยา ในเวลาต่อมา (สันนิษฐานได้ว่าระหว่าง ค.ศ. 1947 ถึง 1964) เธอได้พบกับ ชวาหะร์ลาล เนห์รู เพื่อพูดคุยถึงชะตากรรมของผู้ค้าบริการทางเพศ และเพื่อพัฒนาสภาพความเป็นอยู่ของพวกเขา

หมายเหตุ
# ค่านิยมเก่าทั้งเก้าที่เน่าเฟะ
ค่านิยมเก่าทั้งเก้าที่เน่าเฟะ  เป็นคำวิพากษ์วิจารณ์ของจีนสำหรับปัญญาชนที่ถูกนำมาใช้ในประเด็นหลักสองประการ

คำศัพท์นี้มีต้นกำเนิดในสมัยราชวงศ์หยวนซึ่งมองโกลผู้พิชิตจีนได้ระบุถึง "วรรณะ" ของจีนถึง 10 วรรณะ ได้แก่ ขุนนาง เจ้าหน้าที่ พระภิกษุสงฆ์ นักพรตลัทธิเต๋า แพทย์ กรรมกร นักล่า คณิกา (ลำดับที่เก้า) นักปราชญ์ลัทธิขงจื๊อ และลำดับสุดท้ายคือขอทาน มีเพียงขอทานเท่านั้นที่มีฐานะที่ต่ำต้อยกว่าปัญญาชนYa Se (雅瑟) and Qing Ping (青苹), eds. (2014). 中华词源 (Etymologies of China). Available on Google Books. ราชวงศ์หยวนเชื่อว่านักปราชญ์ลัทธิขงจื๊อไม่ได้นำผลิตภาพมาสู่สังคมและแม้แต่ยังขัดขวางการพัฒนาทางเศรษฐกิจ ดังนั้นจึงถูกจัดเป็นชนชั้นวรรณะทางสังคมที่เก้าในช่วงสมัยนั้น ในปี ค.ศ. 1960 และ ค.ศ. 1970 คำว่า "ค่านิยมเก่าทั้งเก้าที่เน่าเฟะ" มักจะถูกนำใช้เป็นคำพ้องซึ่งหมายถึงปัญญาชน และแสดงให้เห็นถึงเป็นที่รังเกียจของสังคมในสมัยนั้น ปัญญาชนไม่เป็นที่ไว้วางใจในช่วงการปฏิวัติและคอยแต่จะผลักดันให้เปลี่ยนแปลงตนเอง

ในช่วงการปฏิวัติทางวัฒนธรรม "กลุ่มบัญชีดำทั้งเก้า" อันได้แก่ เจ้าของที่ดิน ชาวนาผู้ร่ำรวย ผู้ต่อต้านการปฏิวัติ ผู้มีอิทธิพลอันเลวทราม พวกฝ่ายขวา ผู้ทรยศ สายลับ นายทุน และปัญญาชน (ลำดับที่เก้า) ในขณะที่มักจะมีการกล่าวอ้างว่าเหมา เจ๋อตงเป็นผู้คิดคำนี้ขึ้น ในปี ค.ศ. 1977 เติ้ง เสี่ยวผิงได้โต้แย้งว่าเป็นเพราะแก๊งออฟโฟร์ต่างหากที่เป็นผู้คิดคำนี้ขึ้น และเหมาเองก็เห็นว่าปัญญาชนยังคงมีคุณค่าในสังคม
# แวร์วูล์ฟ บาย ไนท์
แวร์วูล์ฟ บาย ไนท์  เป็นรายการพิเศษทางโทรทัศน์อเมริกันที่กำกับโดย ไมเคิล จิอาคคิโน สำหรับบริการสตรีมมิ่งดิสนีย์+ ซึ่งอ้างอิงจากมาร์เวลคอมิกส์ มีจุดมุ่งหมายเพื่อเป็นรายการพิเศษทางโทรทัศน์เรื่องแรกในจักรวาลภาพยนตร์มาร์เวล (MCU) ซึ่งมีความต่อเนื่องกับภาพยนตร์เรื่องอื่นของแฟรนไชส์นี้ ผลงานพิเศษนี้ผลิตโดยมาร์เวลสตูดิโอส์

กาเอล การ์ซิอา เบร์นัล แสดงในตอนพิเศษร่วมกับ ลอรา ดอนเนลลี การพัฒนารายการพิเศษได้เริ่มขึ้นในเดือนสิงหาคม ค.ศ. 2021 โดยเบร์นัลได้รับคัดเลือกในเดือนพฤศจิกายน จิอาคคิโนเข้าร่วมในเดือนมีนาคม ค.ศ. 2022 ก่อนเริ่มถ่ายทำในเดือนนั้นที่เมืองแอตแลนตา รัฐจอร์เจีย และสิ้นสุดในปลายเดือนเมษายน

รายการพิเศษมีกำหนดออกฉายทางดิสนีย์+ ในวันที่ 7 ตุลาคม ค.ศ. 2022 โดยเป็นส่วนหนึ่งของระยะสี่ ของ จักรวาลภาพยนตร์มาร์เวล

 บทนำ 
แจ็คพยายามปกป้องครอบครัวของเขา, ปกป้องเมืองเล็ก ๆ ของเขาในแอริโซนา และปกป้องตัวเขาเองหลังจากที่กำลังจะกลายเป็นแวร์วูล์ฟ บาย ไนท์คนใหม่

 นักแสดงและตัวละคร 
กาเอล การ์ซิอา เบร์นัล และ ลอรา ดอนเนลลี ได้รับบทที่ยังไม่เปิดเผย โดยเบร์นัลกล่าวว่า จะเล่นเป็นตัวละครมนุษย์หมาป่า
# Agaricus bisporus
Agaricus bisporus เป็นเห็ดกินได้ในไฟลัม Basidiomycota มีถิ่นกำเนิดในทุ่งหญ้าในทวีปยุโรปและอเมริกาเหนือ มีการเพาะปลูกในมากกว่าเจ็ดสิบประเทศ และเป็นหนึ่งในเห็ดที่มีการบริโภคมากที่สุดในโลก

A. bisporus มีสีและชื่อแตกต่างกันมากมายตามวิธีการปลูก เช่น เห็ดทั่วไป, เห็ดสีขาว, เห็ดกระดุม, เห็ดแชมปิญอง (ตามลำดับ) เมื่อยังอ่อนและมีสีขาว เห็ดสีน้ำตาลสวิส, เห็ดสีน้ำตาลโรมัน, เห็ดสีน้ำตาลอิตาลี  เมื่อยังอ่อนและมีสีน้ำตาล และพอร์เทอเบลโล  เมื่อโตเต็มที่แล้วเป็นต้น

 คำอธิบาย 
หมวกเห็ดของสปีชีส์ป่าดั้งเดิมมีสีน้ำตาลเทาอ่อน เริ่มแรกมีรูปร่างครึ่งวงกลมก่อนจะแบนขึ้นเมื่อโตเต็มที่ มีเส้นผ่านศูนย์กลาง  ครีบเห็ดแคบ หนาแน่น แยกกัน เริ่มแรกจะเป็นสีชมพู ก่อนกลายเป็นสีน้ำตาลแดง และสุดท้ายเป็นสีน้ำตาลเข้มตามอายุ ก้านเห็ดเป็รทรงกระบอกสูงไม่เกิน  กว้าง  และมีวงแหวนหนา ลายสปอร์ (spore print) เป็นสีน้ำตาล สปอร์เป็นรูปวงรีถึงกลมและมีขนาดประมาณ 4.5–5.5 μm × 5–7.5 μm

เห็ดชนิดนี้พบได้ทั่วไปทั่วโลกตามทุ่งนาและสนามหญ้าหลังฝนตก ตั้งแต่ปลายฤดูใบไม้ผลิถึงฤดูใบไม้ร่วง โดยเฉพาะอย่างยิ่งในปุ๋ยคอก ในหลายส่วนของโลกมีการเก็บและรับประทานกันอย่างแพร่หลาย

 ประวัติการเพาะปลูก 
thumb|left|A. bisporus ระหว่างการเพาะปลูก

คำอธิบายทางวิทยาศาสตร์ที่เก่าแก่ที่สุดของการเพาะปลูก A. bisporus ในเชิงพาณิชย์เขียนขึ้นโดยนักพฤกษศาสตร์ชาวฝรั่งเศส Joseph Pitton de Tournefort ในปี 1707 Olivier de Serres เกษตรกรชาวฝรั่งเศสตั้งข้อสังเกตว่าการปลูกถ่ายไมซีเลียจะนำไปสู่การขยายพันธุ์ของเห็ดมากยิ่งขึ้น

ในขั้นต้น สามารถเพาะปลูกได้อย่างไม่มั่นคง เนื่องจากผู้ปลูกเห็ดจะรอดูเห็ดในทุ่งก่อนที่จะขุดไมซีเลียมและปลูกใหม่บนปุ๋ยหมักหรือ 'อิฐ' จากขยะอัด ดินร่วน และปุ๋ยคอก ก้อนเห็ดที่เก็บด้วยวิธีนี้มีเชื้อโรคและเห็ดโดยทั่วไปจะติดเชื้อหรือไม่เติบโตเลย ในปี 1893 สถาบันปาสเตอร์ในกรุงปารีสได้ค้นพบและผลิตก้อนเห็ดที่ฆ่าเชื้อหรือบริสุทธิ์เพื่อเพาะเลี้ยงโดยใช้ปุ๋ยคอกม้า

เห็ด agaricus ทั่วไปในเชิงพาณิชย์ในปัจจุบันเริ่มแรกมีสีน้ำตาลอ่อน เห็ดขาวถูกค้นพบในปี 1925 โดยเติบโตท่ามกลางเห็ดสีน้ำตาลที่ฟาร์ม Keystone Mushroom ในเมืองโคตส์วิลล์, รัฐเพนซิลเวเนีย Louis Ferdinand Lambert เจ้าของฟาร์มและนักวิทยาเห็ดราโดยการฝึก นำเห็ดขาวกลับไปที่ห้องทดลองของเขา เนื้องจากเนื้อสีขาวซึ่งถูกมองว่าเป็นอาหารที่น่าดึงดูด จึงได้มีการนำมาเติบโตและแจกจ่าย

 รายละเอียดทางโภชนาการ 

เห็ดสีขาว 100 กรัมให้พลังงานอาหาร  และเป็นแหล่งดีเยี่ยม (> 19% ของปริมาณที่แนะนำต่อวันหรือ DV) ของวิตามินบี ไรโบเฟลวิน ไนอาซิน และกรดแพนโทเทนิก นอกจากนี้เห็ดสดยังเป็นแหล่งที่ดีของเกลือแร่อย่างฟอสฟอรัส (10–19% DV)

ในขณะที่ A. bisporus สดมีวิตามินดีแบบเออร์โกแคลซิเฟอรอล (วิตามิน D2) เพียง 0.2 ไมโครกรัม (8 IU) ปริมาณของเออร์โกแคลซิเฟอรอลจะเพิ่มขึ้นอย่างมากหลังจากสัมผัสกับรังสียูวี

 ระเบียนภาพ
# ตำบลสุรนารี
ตำบลสุรนารี เป็นตำบลแห่งหนึ่ง ตั้งอยู่ในอำเภอเมืองนครราชสีมา จังหวัดนครราชสีมา พื้นที่ทั้งหมดอยู่ในความรับผิดชอบของ เทศบาลตำบลสุรนารี

 อาณาเขต 
 ทิศเหนือ : ติดต่อกับ ตำบลบ้านใหม่ และตำบลในเมือง อำเภอเมืองนครราชสีมา
 ทิศใต้ : ติดต่อกับ ตำบลธงชัยเหนือ อำเภอปักธงชัย และตำบลไชยมงคล อำเภอเมืองนครราชสีมา
 ทิศตะวันออก : ติดต่อกับ ตำบลปรุใหญ่ ตำบลหนองจะบก และตำบลไชยมงคล อำเภอเมืองนครราชสีมา
 ทิศตะวันตก : ติดต่อกับ ตำบลโคกกรวด อำเภอเมืองนครราชสีมา และตำบลปักธงชัยเหนือ อำเภอปักธงชัย

 การปกครอง 
ตำบลสุรนารี แบ่งการปกครองออกเป็น 7 หมู่บ้าน คือ

 หมู่ที่ 1 ราชสีมา
 หมู่ที่ 2 โนนไม้แดง
 หมู่ที่ 3 ยางใหญ่
 หมู่ที่ 4 ตะเภาทอง
 หมู่ที่ 5 หนองบง
 หมู่ที่ 6 มาบเอื้อง
 หมู่ที่ 7 โกรกเดือนห้า
 หมู่ที่ 8 สะพานหิน
 หมู่ที่ 9 ยางใหญ่พัฒนา
 หมู่ที่ 10 ท้าวสุระ

 สถานที่สำคัญ 
 การศึกษา 
สถาบันการศึกษา จำนวน 7 แห่ง
 มหาวิทยาลัยเทคโนโลยีสุรนารี 
 โรงเรียนสุรวิวัฒน์ (มทส.)    
 โรงเรียนอ่างห้วยยาง 
 โรงเรียนโกรกเดือนห้า
 โรงรียนนานาชาติแอ๊ดเวติสมิชชั่น- โคราช 
 ศูนย์การเรียนชุมชน (การศึกษานอกโรงเรียน)   
 ศูนย์พัฒนาเด็กเล็กก่อนวัยเรียน  

 การศาสนา 
มีวัด 4 แห่ง ได้แก่
 วัดยางใหญ่
 วัดหนองบง
 วัดโกรกเดือนห้า    
 วัดศรีสุรโยธิน    
มีสำนักสงฆ์ 2 แห่ง  ได้แก่  
 สถานธุดงค์สถาน สวนป่าธรรมชาติโกรกเดือนห้า
 สำนักสงฆ์บ้านสะพานหิน

 การสาธารณสุข   
 โรงพยาบาลส่งเสริมสุขภาพตำบลยางใหญ่
 โรงพยาบาลมหาวิทยาลัยเทคโนโลยีสุรนารี
# ตำบลหนองบัวศาลา
ตำบลหนองบัวศาลา เป็นตำบลหนึ่งในอำเภอเมืองนครราชสีมา จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลหนองบัวศาลา

 อาณาเขตติดต่อ 
 ทิศเหนือ ติดต่อกับ ตำบลหัวทะเล  
 ทิศตะวันออก ติดต่อกับ ตำบลหนองระเวียง 
 ทิศใต้ ติดต่อกับ ตำบลด่านเกวียน (อำเภอโชคชัย)
 ทิศตะวันตก ติดต่อกับ ตำบลโพธิ์กลาง

 การปกครอง 
ตำบลหนองบัวศาลา แบ่งการปกครองออกเป็น 10 หมู่บ้าน คือ

 หมู่ที่ 1 หนองตะคลอง
 หมู่ที่ 2 หนองตะลุมปุ๊ก
 หมู่ที่ 3 หนองปลิง
 หมู่ที่ 4 หนองบัวศาลา
 หมู่ที่ 5 อ่างหนองแหน
 หมู่ที่ 6 หนองโสมง
 หมู่ที่ 7 ใหม่หนองแหน
 หมู่ที่ 8 หนองตาคง
 หมู่ที่ 9 หนองปลิงใหม่
 หมู่ที่ 10 หนองตะลุมปุ๊กใหม่

 สถานที่สำคัญ 
 การศึกษา 
 โรงเรียน
 โรงเรียนบ้านหนองตาคง
 โรงเรียนวัดบ้านหนองบัวศาลา
 โรงเรียนบ้านหนองตะลุมปุ๊ก
 โรงเรียนอ่างหนองแหนประชาสามัคคี
 โรงเรียนเมธาพัฒน์ (เอกชน)

 ศูนย์พัฒนาเด็กเล็ก
 ศูนย์พัฒนาเด็กเล็กองค์การบริหารส่วนตำบลหนองบัวศาลา
 ศูนย์พัฒนาเด็กเล็กหนองตาคง
 ศูนย์พัฒนาเด็กเล็กบ้านหนองบัวศาลา
 ศูนย์พัฒนาเด็กเล็กอ่างหนองแหน

 การศาสนา 
 วัด
 วัดหนองตาคง
 วัดบ้านหนองบัวศาลา
 วัดหนองตะลุมปุ๊ก
 วัดหนองโสมง
 วัดบ้านหนองตะคลอง
 วัดหนองปลิง
# ตำบลหนองจะบก
ตำบลหนองจะบก เป็นตำบลหนึ่งในอำเภอเมืองนครราชสีมา จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลหนองจะบก

 อาณาเขตติดต่อ 
 ทิศเหนือ ติดต่อกับ ตำบลหนองกระทุ่ม และตำบลปรุใหญ่
 ทิศตะวันออก ติดต่อกับ ตำบลหนองกระทุ่ม และตำบลโพธิ์กลาง
 ทิศใต้ ติดต่อกับ ตำบลไชยมงคล
 ทิศตะวันตก ติดต่อกับ ตำบลสุรนารี และตำบลปรุใหญ่

 การปกครอง 
ตำบลหนองจะบก แบ่งการปกครองออกเป็น 5 หมู่บ้าน คือ
 หมู่ที่ 1 ต่างตา
 หมู่ที่ 2 กรีน
 หมู่ที่ 3 ถนนหัก
 หมู่ที่ 4 หนองปรุ
 หมู่ที่ 5 บุญเรือง

 สถานที่สำคัญ 
 การศึกษา 
 มีโรงเรียนประถมศึกษา 3 แห่ง 
 ศูนย์พัฒนาเด็กเล็กตำบลหนองจะบก 2 แห่ง

 การศาสนา 
 มีวัด 3 แห่ง

 การสาธารณสุข 
 มีโรงพยาบาลส่งเสริมสุขภาพตำบลหนองปรุ
# ตำบลหนองระเวียง (อำเภอเมืองนครราชสีมา)
ตำบลหนองระเวียง เป็นตำบลหนึ่งในอำเภอเมืองนครราชสีมา จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลหนองระเวียง

 การปกครอง 
ตำบลหนองระเวียง แบ่งการปกครองออกเป็น 15 หมู่บ้าน คือ

 หมู่ที่ 1 ยองแยง
 หมู่ที่ 2 หนองไทร
 หมู่ที่ 3 หนองม่วง
 หมู่ที่ 4 หนองขาม
 หมู่ที่ 5 ทับช้าง
 หมู่ที่ 6 ทับช้าง
 หมู่ที่ 7 มาบมะค่า
 หมู่ที่ 8 ชะอม
 หมู่ที่ 9 ชะอม
 หมู่ที่ 10 โตนด
 หมู่ที่ 11 โตนด
 หมู่ที่ 12 หนองระเวียง
 หมู่ที่ 13 หนองสมอ
 หมู่ที่ 14 โนนมะกอก
 หมู่ที่ 15 หนองพระลาน

 สถานที่สำคัญ 
 การศึกษา 
 โรงเรียน มีทั้งหมด 6 แห่ง คือ
 โรงเรียนประชาสามัคคี
 โรงเรียนบ้านมาบมะค่า
 โรงเรียนบ้านหนองสมอประชาพัฒนา
 โรงเรียนบ้านยองแยง
 โรงเรียนบ้านหนองระเวียง
 โรงเรียนบ้านทับช้าง
 มหาวิทยาลัย
 มหาวิทยาลัยเทคโนโลยีราชมงคลอีสาน (ศูนย์การศึกษาหนองระเวียง)

 การศาสนา
 วัด มีทั้งหมด 10 วัด ที่พักสงฆ์  1  แห่ง คือ
 วัดโตนด
 วัดทับช้าง
 วัดมาบมะค่า 
 วัดยองแยง 
 วัดหนองไทร 
 วัดหนองพะลาน 
 วัดหนองม่วง 
 วัดหนองระเวียง 
 วัดชะอม
 วัดป่าหนองสมอ(ธ)
 ที่พักฆ์หนองขาม-สระเพลง
# ตำบลหมื่นไวย
ตำบลหมื่นไวย เป็นตำบลหนึ่งในอำเภอเมืองนครราชสีมา จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลหมื่นไวย

 อาณาเขตติดต่อ 
 ทิศเหนือ ติดต่อกับ ตำบลจอหอ  
 ทิศตะวันออก ติดต่อกับ ตำบลจอหอ และตำบลบ้านเกาะ 
 ทิศใต้ ติดต่อกับ ตำบลในเมือง 
 ทิศตะวันตก ติดต่อกับ ตำบลหนองกระทุ่ม

 การปกครอง 
ตำบลหมื่นไวย แบ่งการปกครองออกเป็น 9 หมู่บ้าน คือ

 หมู่ที่ 1 ประโดก
 หมู่ที่ 2 หมื่นไวย
 หมู่ที่ 3 โนนตาสุก
 หมู่ที่ 4 โพนสูง
 หมู่ที่ 5 คลองบริบูรณ์
 หมู่ที่ 6 โคกไผ่
 หมู่ที่ 7 หนองนาลุ่ม
 หมู่ที่ 8 โคกพงาด
 หมู่ที่ 9 โคกไผ่สอง

 สถานที่สำคัญ 
 การศึกษา 
 โรงเรียน
 โรงเรียนบ้านหมื่นไวย
 โรงเรียนชุมชนบ้านประโดก-โคกไผ่ (สถิตวิริยคุณ)
 โรงเรียนเกียรติคุณวิทยา (เอกชน)
 วิทยาลัย
 วิทยาลัยเทคนิคนครโคราช
 มหาวิทยาลัย
 มหาวิทยาลัยวงษ์ชวลิตกุล (เอกชน)

 การศาสนา 
 วัด
 วัดประโดก 
 วัดหมื่นไวย
 วัดโคกประดู่
 วัดโคกไผ่ (วัดเวฬุวนาราม)
 สำนักปฏิบัติธรรม
 สำนักปฏิบัติธรรมบ้านประโดก
# ตำบลมะเริง
ตำบลมะเริง เป็นตำบลหนึ่งในอำเภอเมืองนครราชสีมา จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลมะเริง

 การปกครอง 
ตำบลมะเริง แบ่งการปกครองออกเป็น 10 หมู่บ้าน คือ

 หมู่ที่ 1 หัวช้าง
 หมู่ที่ 2 ใหม่
 หมู่ที่ 3 สารภี
 หมู่ที่ 4 พระ
 หมู่ที่ 5 บึงสาร
 หมู่ที่ 6 พระ
 หมู่ที่ 7 โคก
 หมู่ที่ 8 กระทอน
 หมู่ที่ 9 เคียงบึง

 สถานที่สำคัญ 
 การศึกษา 
 โรงเรียน
 โรงเรียนบ้านบึงสาร

 การศาสนา 
 วัด
 วัดโคกคอนอินทร์เจริญธรรม
 วัดบ้านพระ
 วัดบึงสาร
 วัดพุดซา 
 วัดมะเริงน้อย
 วัดมะเริงใหญ่
# ตำบลหนองกระทุ่ม (อำเภอเมืองนครราชสีมา)
ตำบลหนองกระทุ่ม เป็นตำบลหนึ่งในอำเภอเมืองนครราชสีมา จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลหนองกระทุ่ม

 อาณาเขตติดต่อ 
 ทิศเหนือ ติดต่อกับ ตำบลพุดซา  
 ทิศตะวันออก ติดต่อกับ ตำบลจอหอ และตำบลหมื่นไวย
 ทิศใต้ ติดต่อกับ ตำบลในเมือง (อำเภอเมืองนครราชสีมา)
 ทิศตะวันตก ติดต่อกับ ตำบลปรุใหญ่ และตำบลหนองจะบก

 การปกครอง 
ตำบลหนองบัวศาลา แบ่งการปกครองออกเป็น 9 หมู่บ้าน คือ

 หมู่ที่ 1 หนองหญ้างาม	
 หมู่ที่ 2 หนองโพธิ์
 หมู่ที่ 3 พระ
 หมู่ที่ 4 ฝ้าย
 หมู่ที่ 5 ช่องลม
 หมู่ที่ 6 คอกวัว
 หมู่ที่ 7 หนองกระทุ่ม
 หมู่ที่ 8 ส้มป่อย
 หมู่ที่ 9 นาตม

 สถานที่สำคัญ 
 การศึกษา 
 โรงเรียน
 โรงเรียนบ้านหนองกระทุ่ม
 โรงเรียนบ้านฝ้ายนาตมส้มป่อย
 โรงเรียนสุรนารีวิทยา 2

 ศูนย์พัฒนาเด็กเล็ก
 ศูนย์พัฒนาเด็กเล็กองค์การบริหารส่วนตำบลหนองกระทุ่ม

 การสาธารณสุข 
 โรงพยาบาบาลส่งเสริมสุขภาพตำบลหนองกระทุ่ม

 การศาสนา 
 วัด
 วัดหนองหญ้างาม
 วัดบ้านฝ้าย
 วัดหนองกระทุ่ม
# Arthrostylis
Arthrostylis เป็นสกุลพืชดอกในวงศ์กก ซึ่งเป็นพืชพื้นถิ่นในเขตออสเตรเลียเหนือ มีพืชเพียงชนิดเดียวในอยู่ในสกุลนี้คือ Arthrostylis aphylla
# ตำบลสีมุม
ตำบลสีมุม เป็นตำบลหนึ่งในอำเภอเมืองนครราชสีมา จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลสีมุม ตั้งอยู่ห่างจากที่ว่าการอำเภอประมาณ 14 กิโลเมตร

 อาณาเขตติดต่อ 
 ทิศเหนือ ติดต่อกับ ตำบลบึงอ้อ (อำเภอขามทะเลสอ) 
 ทิศตะวันออก ติดต่อกับ ตำบลพลกรัง
 ทิศใต้ ติดต่อกับ ตำบลบ้านใหม่ และตำบลปรุใหญ่
 ทิศตะวันตก ติดต่อกับ ตำบลขามทะเลสอ (อำเภอขามทะเลสอ)

 การปกครอง 
ตำบลสีมุม แบ่งการปกครองออกเป็น 10 หมู่บ้าน คือ

 หมู่ที่ 1 ดอน
 หมู่ที่ 2 สีมุม
 หมู่ที่ 3 สีมุม
 หมู่ที่ 4 สีมุม
 หมู่ที่ 5 สีมุม
 หมู่ที่ 6 สีมุม
 หมู่ที่ 7 สีมุม
 หมู่ที่ 8 แปะ
 หมู่ที่ 9 ทุ่งกระโดน
 หมู่ที่ 10 มะกอก

 สถานที่สำคัญ 
 การศึกษา 
 โรงเรียน
 โรงเรียนบ้านสีมุม(ธวัชชัยราษฎร์อนุสรณ์)
 โรงเรียนบ้านทุ่งกระโดน

 การศาสนา 
 วัด/สำนักสงฆ์
 วัดสีมุมบูรพารา
 วัดสีมุมเหนือ
 วัดสีมุมใต้
 วัดบ้านทุ่ง
 วัดบ้านแปะ
 สำนักสงฆ์บ้านทุ่ง (วัดป่าบ้านทุ่ง)
 สำนักสงฆ์วัดป่า (วัดป่าบ้านดอน)
# ตำบลพะเนา
ตำบลพะเนา เป็นตำบลหนึ่งในอำเภอเมืองนครราชสีมา จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลพะเนา

 อาณาเขตติดต่อ 
 ทิศเหนือ ติดต่อกับ ตำบลบ้านโพธิ์  
 ทิศตะวันออก ติดต่อกับ ตำบลพระพุทธ (อำเภอเฉลิมพระเกียรติ)
 ทิศใต้ ติดต่อกับ ตำบลหนองระเวียง 
 ทิศตะวันตก ติดต่อกับ ตำบลมะเริง

 การปกครอง 
ตำบลพะเนา แบ่งการปกครองออกเป็น 9 หมู่บ้าน คือ

 หมู่ที่ 1 มะเริงน้อย
 หมู่ที่ 2 พุดซา
 หมู่ที่ 3 หนองสายไพร
 หมู่ที่ 4 คอนอินทร์
 หมู่ที่ 5 พะเนา
 หมู่ที่ 6 พะเนา
 หมู่ที่ 7 มะเริงใหญ่
 หมู่ที่ 8 ยองแยง
 หมู่ที่ 9 ใหม่ยองแยง

 สถานที่สำคัญ 
 การศึกษา 
 โรงเรียน
 โรงเรียนบ้านพะเนา
# สุภาพสตรีหมายเลขหนึ่ง
thumb|right|กลุ่มสตรีหมายเลขหนึ่งที่พิตต์สเบิร์ก รัฐเพนซิลเวเนีย, 25 กันยายน ค.ศ. 2009

สตรีหมายเลขหนึ่ง  เป็นตำแหน่งอย่างไม่เป็นทางการที่มักใช้กับภรรยาของประธานาธิบดีหรือประมุขแห่งรัฐที่ไม่ใช่พระมหากษัตริย์ (ในบางโอกาสใช้แก่ลูกสาวหรือญาติฝ่ายหญิงคนอื่น ๆ)First Lady, Merriam-Webster Dictionary, retrieved December 30, 2014First Lady, Oxford Dictionaries , retrieved December 30, 2014Amanda Foreman, "Our First Ladies and Their Predecessors", The Wall Street Journal, May 30–31, 2015, C11, https://www.wsj.com/articles/the-first-ladies-and-their-predecessors-1432830990, retrieved May 30, 2015 คำนี้ยังสามารถใช้ระบุสตรีที่มีอาชีพหรือศิลปะอยู่ในอันดับต้น ๆ ด้วยFirst Lady, Collins English Dictionary, retrieved December 30, 2014

ตำแหน่งนี้สามารถใช้กับภรรยาของหัวหน้ารัฐบาลที่ไม่ได้เป็นประมุขแห่งรัฐ และสามารถสื่อถึงภรรยาของหัวหน้าเขตบริหารในประเทศได้เช่นกัน
# ตำบลพลกรัง
ตำบลพลกรัง เป็นตำบลหนึ่งในอำเภอเมืองนครราชสีมา จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลพลกรัง

 อาณาเขตติดต่อ 
 ทิศเหนือ ติดต่อกับ ตำบลบึงอ้อ และตำบลพันดุง (อำเภอขามทะเลสอ)
 ทิศตะวันออก ติดต่อกับ ตำบลพุดซา 
 ทิศใต้ ติดต่อกับ ตำบลปรุใหญ่ และตำบลพุดซา
 ทิศตะวันตก ติดต่อกับ ตำบลบึงอ้อ (อำเภอขามทะเลสอ) และตำบลสีมุม 

 การปกครอง 
ตำบลพลกรัง แบ่งการปกครองออกเป็น 8 หมู่บ้าน คือ

 หมู่ที่ 1 พลกรัง
 หมู่ที่ 2 พลกรัง
 หมู่ที่ 3 พลกรัง
 หมู่ที่ 4 สะแกกรัง
 หมู่ที่ 5 บุขี้ตุ่น
 หมู่ที่ 6 ตาท้าว
 หมู่ที่ 7 บึงตะโก
 หมู่ที่ 8 บึงประเสริฐ

 สถานที่สำคัญ 
 การศึกษา 
 โรงเรียน
 โรงเรียนบ้านพลกรัง
 โรงเรียนบ้านบึงตะโก

 ศูนย์พัฒนาเด็กเล็ก
 ศูนย์พัฒนาเด็กเล็กตำบลพลกรัง

 การสาธารณสุข
 โรงพยาบาลส่งเสริมสุขภาพตำบลพลกรัง

 การศาสนา 
 วัด
 วัดพลกรัง 
 วัดราษฎร์ศรัทธาธรรม 
 วัวัดบึงตะโก